  Виталий Пронин Юкаменск ёросысь «Юкаменское» но «Пышкетское» муниципал кылдытэтъёслэсь йыръёссэс пыӵ куртчем кожалод. Сьӧлыксэс «миськыны» турттыса, отӥ-татӥ бызьыло.Пыӵ луиз соослы Юкаменск ёрослэн прокуратураез. Александр Широкихлэсь но Ольга Владыкиналэсь кырсь ужзэс шараяз уго. Туэысен кутскыса, кивалтӥсьёс асьсэлы асьсэос премия тырыны ӧдъяллям. Толэзьлы быдэ озьы кисыязы мултэс ог 8 сюрс манет вуэ вылэм кылдытэтъёслэн бюджетысьтыз. Нош законэз учконо ке, муниципал кылдытэтъёслэн йыръёссылы премия тырон пумысен распоряжение гожтыны быгатэ Депутатъёслэн кенешсы гинэ. Табере кивалтӥсьёс капыръям уксёзэс бюджетэ берыктыны кулэ.Елена Фёдорова   